cyanic-selkie/wikianc huggingface dataset:
Хорацио Нелсон
Битката кај Нил
Битката кај Нил била голем удар за амбициите на Наполеон на исток. Флотата била уништена; Ориент, друг брод и две фрегати биле изгорени, а девет брода биле заробени. Само два брода и две фрегати избегале. Силите кои Наполеон ги довел во Египет биле блокирани. Наполеон нападнал на север долж средоземниот брег, но турските бранители поддржани од капетанот Сер Сидни Смит ја поразиле неговата војска при опсадата на Акре. Потоа Наполеон ја напуштил својата војска и се вратил во Франција.
Поради стратешката важност, достигнувањето на Нелсон на Нил се смета како најзначајно во неговата кариера, поголемо дури и од она кај Трафалгар, седум години подоцна.
Награди
Кралот Фердинанд IV од Неапол, лично го пречекал кога пристигнал во пристаништето, а Сер Вилијам Хамилтон го поканил Нелсон да остане во неговиот дом. Имало прослави во чест на роденденот на Нелсон во септември 1798 година, а тој присуствувал на банкет кај Хамилтонови, каде што другите службеници почнале да забележуваат како тој се интересира за Лејди Ема Хамилтон. И Лорд Џон Џервис станувал загрижен за однесувањето на Нелсон, но на почетокот на октомври, веста за победата на Нелсон стигнала до Лондон и се било заборавено.
Победта се славела низ целата земја; се одржувале балови и победнички гозби и биеле камбаните. Градот Лондон на Нелсон и на неговите капетани им доделил мечеви, а кралот наредил да им се дадат посебни медали. Рускиот император Павле I му испратил подарок, а султанот Селим III од Отоманското Царство на Нелсон му го доделил Орденот на турската полумесечина, како и дијамантскиот челенг од неговиот турбан, за улогата на Нелсон во возобновувањето на отоманската власт во Египет.
Нелсон ја добил титулата Барон Нелсон од Нил.
Неаполска кампања
Од Адмиралитетот пристигнала наредба да се блокираат француските сили во Александрија и Малта. Таа задача Нелсон им ја делегирал на своите капетани, Семјуел Худ и Александар Бол. Нелсон почнал да размислува да се врати во Англија. Но, кралот Фердинанд IV веќе подолг период бил притискан од својата сопруга, Марија Каролина од Австрија, која се залагала за агресивна надворешна политика кон Франција; земја која пет години претходно ги обезглавила нејзината сестра и нејзината кралица Марија Антоанета. Сер Вилијам Хамилтон се договорил со кралицата Марија Каролина, а кралот конечно се согласил да ѝ објави војна на Франција.
Наполитанската армија, предводена од австрискиот генерал Мак, и поддржана од флотата на Нелсон, го завзела Рим од Французите кон крајот на ноември 1798 година. Французите се прегрупирале во околината на Рим и откако добиле засилување, ги поразиле Наполитанците. Неаполската армија бегала кон Неапол, а Французите ги гонеле. Нелсон организирал евакуација на кралското семејство, неколку благородници и британски државјани - меѓу нив и Хамилтонови. Евакуацијата започнала на 23 декември и на 26 декември безбедно стигнале до Палермо.
Откако кралското семејство си заминало, Неапол бил во анархија, а во јануари во Палермо стигнала веста дека Французите влегле во градот под команда на генералот Шампионе и ја прогласиле Партенопската Република. Популарната контрареволуционерни сили, под водство на кардиналот Руфо, позната како Санфедисти, тргнале да го повратат градот. Кон крајот на јуни, армијата на Руфо влегла во Неапол, принудувајќи ги Французите и нивните поддржувачи да се повлечат во утврдувањата на градот.
Бестрашната хиена
„Бестрашната хиена“ (кинески: 笑拳怪招) — хонгконшко-јужнокорејски филм од 1979 година во режија на Џеки Чен (Jackie Chan), кој е автор и на сценариото, заедно со Веј Ло. Главните улоги ги играат: Џеки Чен, Џејмс Тјен (James Tien) и Дин Шек (Dean Shek). Ова е првиот филм кој го режирал Џеки Чен. Во 1989 година, на доделувањето на Хонгконшките филмски награди, филмот ја освоил наградата за најдобра кореографија.
Црква „Св. Илија“ - Ракотинци
'''Св. Илија''' — црква во скопското село Ракотинци, Општина Сопиште, храм на Ракотинскиот манастир. Му припаѓа на Јужноскопското архијерејско намесништво во Скопската епархија на МПЦ - ОА.
Оксидоредуктаза
Оксидоредуктаза е ензим кој го катализира преносот на електрони од една на друга молекула. Овие ензими како кофактори најчесто користат NADP или NAD+.
Реакции
На пример, оксидоредуктаза е ензим кој ја катализира следнава реакција:
Во овој пример, A е електрон дарител и B е електрон акцептор.
Класификација
Оксидоредуктазите се класифицирани број EC 1 во класификацијата на ензими. Тие понатаму можат да бидат поделени на 22 подкласи:
Кешишлик
Кешишлик е село во Серскиот округ на Егејска Македонија, денес во Грција. Припаѓа на општината Синтика (Демирхисарско).
Силикатни минерали
Силикатните минерали ја сочинуваат најголемата и најзначајната класа на карпотворни минерали и околу 90% од Земјината кора. Тие се хемиски соединенија на силициумот со кислород и со некои минерали и широко се широко застапени во облик на стакло, порцелан, керамика и др. Се класификуваат во зависност од составот и распореденоста на нивната силикатна група.
Незосиликати и ортосиликати
Незосиликатите (од грч. νησος несос = „остров“), или ортосиликати имаат изолирани (островски) [SiO4]4− тетраедри што се поврзани само со меѓупросторни катјони. Никел-Штрунцова класификација: 09.A
Соросиликати
Соросиликатите (од грч. σωρός сорос = „купче“) имаат изолирани двојни тетраедарски групи со (Si2O7)6− или сооднос од 2:7. Никел-Штрунцова класификација: 09.B
Циклосиликати
Циклосиликатите (од грч. κύκλος киклос = „круг“), или прстенести силикати, имаат сврзани тетраедри со (TxO3x)2x- или сооднос од 1:3. Постојат како тричлени (T3O9)6- шестчлени (T6O18)12- прстени, каде T означува тетраедрално усогласен катјон. Никел-Штрунцова класификација: 09.C
Иносиликати
Иносиликатите (од грч. ις ис [генитивно: ινος инос] = „влакно“), или верижни силикати, имаат преплетени ланци на силикатни тетраедри со SiO3, во сооднос од 1:3 (кај единечните ланци) или Si4O11, во сооднос од 4:11 (кај двојните ланци). Никел-Штрунцова класификација: 09.D
Филосиликати
Филосиликатите (од грч. φύλλον филон = „лист“), или лиснати силикати, образуваат напоредни листови од силикатни тетраедеи со Si2O5 или сооднос од 2:5. Никел-Штрунцова класификација: 09.E
Тектосиликати
Тектосиликатите, или рамковни силикати, имаат тридимензионална оплата од сликиатни тертраедри со SiO2 или сооднос од 1:2. Во оваа група спаѓа речиси 75% од од Земјината кора. Со исклучок на кварцната група, тектосиликатите се алуминосиликати. Никел-Штрунцова класификација: 09.F и 09.G, 04.DA (сем. кварцови/силициуми)
Георг Ом
Георг Симеон Ом ( - ) бил германски физичар. Го открил односот меѓу струјата и електромоторната сила, во негова чест наречен Омов закон. Тој дал значајни придонеси во акустиката, во оптиката на и во математиката. „Ом“ е единицата мерка за мерење на електричниот отпор во меѓународниот систем на мерки.
Детство и образование
Георг Симеон Ом се родил во протестантско семејство во Ерланген, кнежевството Бајројт (тогашен дел од Светото Римско Царство), син е на браварот Јохан Волфганг Ом и на Марија Елизабета Бек,ќерка на еден кројач во Ерланген. Иако неговите родители не биле формално образовани, таткото на Ом бил почитуван човек кој самиот се образовал на повисоко ниво и имал можност на неговите синови да им даде одлично образование преку неговите сопствени предавања. Од седумте деца во семејството, само три преживеале до полнолетство: Георг Симеон, неговиот помлад брат Мартин кој подоцна ќе биде многу познат математичар, и неговата сестра Елизабета Барбара. Неговата мајка починала кога тој имал десет години.
Од раното детство, Георг и Мартин учеле од нивниот татко кој ги образовал на високо ниво во областа на математиката, физиката, хемијата и филозофијата. Георг Симеон од единаесет до петнаесет годишна возраст се школувал во Ерлангенската гимназијата каде што тој добил малку знаење од областа на науката што било недоволно во споредба со наставата која Георг и Мартин ја стекнале од сопствениот татко. Оваа одлика направила семејството Оми да имаат сличност со семејството Бернули, како што е наведено од страна на Карл Кристијан фон Лагсдорф, професор на Ерлангенскиот Универзитет.
Работа на универзитетот
Таткото на Георг Ом бил загрижен дека неговиот син ќе ги пропушти образовните можности, па го испратил во Швајцарија. Таму во септември 1806 година Ом станал учител по математика во училиштето во градот Готштад на Нидау.
Карл Кристијан фон Лагсдорф го напуштил Ерлангенскиот Универзитет во почетокот на 1809 година и се вработил во Хајделбершкиот Универзитет, при што и самиот Ом посакал да дојде со него во Хајделберг за одново да ги започне студиите по математика. Меѓутоа Лагсдорф го посоветувал Ом да продолжи самостојно со неговите студии по математика, му предложил да ги прочита делата на Ојлер, Лаплас и Лакроа. Ом наместо да ги послуша неговите совети, тој ја напуштил наставата во Готштат во март 1809 година за да биде приватен учител во Нешател. За две години тој ги извршувал своите должности како учител додека истовремено го продолжил неговото приватно изучување на математиката. Подоцна во април 1811 година тој се вратил на Ерлангенскиот Универзитет.
Наставна кариера
Приватните изучувања го подготвиле за докторатот што го стекнал на Ерлангенскиот Универзитет на 25 октомври 1811 година. Тој веднаш се приклучил на факултетот како професор по математика, но тој го напуштил после три семестри поради немањето на можност за напредок. Тој не можел да опстане со неговата плата како предавач. Баварската влада му понудила место како наставник по математика и физика во училиште со лош квалитет во Бамберг кое Ом го прифатил во јануари 1813 година. Несреќен со неговата работа, Георг почнал да пишува учебник по геометрија како начин да ги покаже своите способности. Училиштето се затворило во февруари 1816 година. Подоцна Баварската влада го испратила во преполното училиште во Бамберг за да помогне со наставата по математика.
После својата работа во Бамберг, Ом го испратил својот завршен ракопис до кралот Вилхелм III од Прусија. Кралот бил задоволен од книгата на Ом, и му понудил на Ом место на језуитската гимназија во Келн на 11 септември 1817 година. Ова училиште имало голема репутација за добро научно образование и од Ом се побарало да предава физика заедно со математика. Во лабораторијата по физика имал добра опрема, тоа му овозможило на Ом да започне со експерименти по физика. Како син на бравар, Ом имал искуство со механички уреди.
Ом во 1827 година го објавил Die galvanische Kette, mathematisch bearbeitet (Галванско коло кое е математички опишано). Училиштето на Ом не ја ценело неговата работа и Ом поднел оставка од неговата позиција. Подоцна тој аплицирал и бил вработен од политехничкото училиште во Ниремберг. Ом стигнал во Нирембершкото политехничко училиште во 1833 година, и во 1852 година тој станал професор за експеримантална физика на Минхенскиот Универзитет.
Во 1849 година Ом го објавил делото Молекуларна физика (Beiträge zur Molecular-Physik). Во предговорот на ова дело тој изјавил дека ќе го напише вториот и третиот том, а се надевал ако Бог му даде доволно денови ќе го напишел и четвртиот том.
Ом починал во Минхен во 1854 година и бил погребан на Старите јужни гробишта. Збирката од неговите семејни писма ќе бидат собрани во една германска книга што покажува дека тој ја користел за потпишување на некои од неговите писма со изразот „Gott befohlen, G S Ohm,“ што значи „посветено на Бога“.
Квадар
Во геометријата, квадар (наречен и квадратна призма) е геометриско тело со шест правоаголни страни, т.е. личи на правоаголна кутија. Сите агли се прави, а спротивните страни на квадарот се еднакви. Ова е исто правоаголна призма.
Квадратниот квадар (наречен и квадратна призма) е посебен вид на квадар кај кој најмалку две страни се квадрати. коцката е посебен случај на квадратна призма, каде сите шест страни се квадрати.
Ако димензиите на квадарот се a, b и c, тогаш неговиот волумен ќе биде abc, а неговата плоштина ќе биде 2ab + 2bc + 2ac.
Должината на просторна дијагонала е
Квадарот е испакнат полиедар. Неговите страни заградуваат еден единствен простор. Тој има 6 страни, 8 темиња и 12 рабови.
Ојлеровата формула вели дека бројот на страни (С), темиња (Т), и рабови (Р) на еден полиедар се во сооднос по формулата С + Т = Р + 2, што во овој случај е 6 + 8 = 12 + 2.
Квадарните облици често се користат за кутии, креденци, соби, згради итн. Квадарот им припаѓа на телата кои можат да поплочат 3-димензионален простор. Обликот му е прилично сестран, во можност самиот да содржи повеќе помали квадари, на пр. шеќерните коцки во кутија, помали кутии во поголема, креденец во соба, како и собите во куќата.
Квадар чиишто должини на рабовите и дијагоналите изнесуваат цели броеви (недецимални) се нарекува Ојлерова цигла, како на пример со страни од 44, 117 страни од 240. Совршен квадар е Ојлерова цигла чија просторна дијагонала е со должина од исто така цел број. Моментално е непознато дали совршен квадар навистина постои.
Формули
Во табелата се дадени почесто користените формули за квадар:
Ергене
Реката извира од јужниот дел на планината Странџа, недалеку од Црното Море и има должина од 281 километари пред да се влие во Марица во близина на турскиот град Ипсала, а дел од долниот тек е канализиран. Нејзиниот слив има површина од 11.016 км².
Поголеми населени места по течението на реката вклучуваат Черкезќој, Чорлу, Муратли, Лулебургаз, Алпулу, Пехливанќој, Узункопру
Културно наследство на Македонија во Општина Зелениково
Ова е список на објекти прогласени за културно наследство на Македонија на подрачјето на Општина Зелениково според евиденцијата во Регистарот на културно наследство на Управата за заштита на културното наследство на Македонија (УЗКН).
Јонче Чинговски
Животопис
Јонче Чинговски е роден во Велгошти, Охрид на 6 февруари 1926 година. Во 1946 г. се запишал на Филозофскиот факлутет во Скопје по завршување на основно и средно образование во Охрид, тој дипломирал по биологија во 1953 г. Први негови работни места биле како професор и наставник по биологија во Средното земјоделско училиште во Битола и во гимназијата во Прилеп. Во 1955 г. Чинговски бил поставен како кустос во Природнонаучниот музеј на Македонија во Скопје, каде што за кратко време станал раководител на Ентомолошкото одделение, а во 1958 г. бил назначен за виш кустос. Во овој период тој работел и на својата докторска дисертација „Биолошки и еколошки проучувања на бадемовата лисна оса Paleocimbex quadrimaculata Müll. во Македонија“, кое го одбранува на Природно-математичкиот факултет во Скопје во 1963 г., со кое што станал доктор на биолошките науки. Во 1974 г. тој е избран за виш научен соработник, а година подоцна и во највисоката позиција на музејот, кустос советник.
Научно истражување
Неговата научна дејност започнува во 1955 г. кога започнал да работи во Природнонаучниот музеј на Македонија во Скопје, каде што ги проучувал растителните оси (Sympthyta) на Македонија, кои дотогаш не биле познати не само во Македонија, туку и во Југославија. Неговото капитално дело „Фауна на растителните оси на Македонија“ претставува синтеза на неговото целокупно долгогодишно истражување.
Тој во текот на својот живот имал објавено 25 научни труда, во кои биле обработени над 50 видови на растителни оси кои биле нови во ентомофауната на Македонија и Југославија.
По него е наречена пеперутката која ја има во околина на Плетвар, Pseudochazara cingovskii.
Ќуприја
Ќуприја — село во Серско, Егејска Македонија, денес во Грција.
Крунисување
Крунисување и владеачко право
Крунисувањето најчесто не е потребно за лицето што легално го наследило престолот да владее или да се смета за легален монарх. Многу монарси или не владееле доволно долго за да организираат церемонија на крунисување или не смееле да бидат крунисани, на пример за време на окупацијата на земјата, Едвард В. Јорк владеел само два месеци и немал време да се круниса, но тој несомнено бил монарх. Меѓутоа, по австроунгарскиот договор, односно воспоставувањето на двојна монархија помеѓу Австрија и Унгарија, австрискиот цар морал да биде крунисан за унгарски крал за да можел да ја преземе власта над Унгарија.
Крунисувањето денес
Во христијанските кралства и царства, крунисувањето некогаш било важна церемонија што значела признавање и прифаќање на една личност за легитимен монарх. Крунисувањето како такво се задржало само во Обединетото Кралство, каде што монархот сè уште е формално крунисан. Монарсите на другите земји се откажале од таа церемонија и го означиле пристапувањето кон престолот само со многу поедноставна церемонија на востоличување.
Монархот не е крунисан во Шведска од 1873. година. Шпанските монарси имаат церемонија која е наречена крунисување, но за време на таа церемонија круната повеќе не се става на главата на монархот, туку е истакната само на олтарот. Од друга страна, Белгија никогаш немала круна.
Кошаркарска федерација на Македонија
Кошаркарската федерација на Македонија (КФМ) — врховно раководно тело на кошарката во Македонија. Раководи со машките и женските сениорски и младински репрезентации, како и со машките и женските сениорски и младински лиги и куп натпреварувања. Седиштето на МКФ е во Скопје.
Историја
Во 2009 година, името на Федерацијата било сменето од Кошаркарска федерација на Македонија во Македонска кошаркарска федерација. Тој назив го носел сè до мај 2019 година, кога бил ставен службениот назив Кошаркарска федерација на Република Северна Македонија согласно контроверзната политика на владејачките структури.
Во март 2015 дошло до судир меѓу раководството на КФМ и дел од клубовите кои формирале Иницијативен одбор за свикување вонредно собрание на КФМ на кое би се извршила смена на претседателот Даниел Димевски. Притоа, ФИБА доставила допис до Агенцијата за млади и спорт на Македонија во врска со спорот меѓу двете страни, заканувајќи се со санкции ако не се почитува процедурата за свикување собрание на КФМ. Потоа, Управниот одбор на КФМ го признал правото на Иницијативниот одбор на клубовите за свикување вонредна седница на Собранието на КФМ и донел одлука да се формира заедничка комисија, составена од претстваници на двете спротивставени страни, која би нашла заедничко решение, а со цел да се избегне опасноста од казна од страна на ФИБА. За надминување на кризата во македонската кошарка, претседателот на МКФ Даниел Димевски закажал изборно собрание, кое се одржало на 27 април при што тој не поднесол кандидатура за втор мандат. На изборното собрание, одржано во хотелот „Александар палас“ во Скопје, за нов претседател на КФМ едногласно бил избран Петар Наумоски. Притоа, на почетокот на гласањето, како противкандидат на Наумовски бил предложен членот на управниот одбор на КФМ Абдураим Бајрактар, кој бил поддржан од 10 члена на собранието, но потоа, тој се повлекол од изборот, поради неправилности во процедурата на пријавување. По изборот, Наумоски предложил нов состав на управниот одбор на КФМ, во состав: Абдураим Бајрактар, Илија Пенов, Сашо Босилков, Сашо Дракуловски, Тони Трајков, Даниел Воиновски, Александар Свртинов, Среќко Трајковски, Ристо Јаневски, Благоја Георгиевски - Буштур, Горан Ѓорѓиевски, Пејчо Илиев - Баџо и Анатол Кутревски. Со изборот на новиот претседател не завршиле превирањата во МКФ, зашто на почетокот од јуни 2015 година, генералниот секретар Дејан Јовановски поднесол оставка, по само еден месец поминат на таа функција, а покрај него си заминал и директорот на репрезентацијата Илија Мерџановски. Малку подоцна, за нов спортски директор на репрезентацијата бил поставен Заре Марковски.
На 31 август 2020 година, Федерацијата го сменила своето седиште од улица Македонија и се преселила на улицата Дебарца во населбата Дебар Маало.
Фахри Каја
Животопис
Фахри Каја е роден во Куманово на година. Студирал на Филолокиот факултет во Белград. Бил општествено-политички работник. Член на Македонскиот ПЕН центар. Член на ДПМ од 1956 година. Автор е на книгите: Првите чекори (песни за деца, 1952), Гласови од село (поезија, 1958), Довидување (поезија, 1963), Среќно (раскази, 1978), Ѓокушсак (раскази, 1984), Детски соништа (песни за деца, 1991), Есеи и критики (1994), Госпоѓица (раскази за деца, 1996), Попладневно сонце (раскази, 1998).
Иван Босиљчиќ
Иван Босиљчиќ (Ужице, 15 јануари 1979) е српски глумец. Вниманието го свретел кон себе со улогите во Театарот на Теразије, Народниот театар во Белград, Звездара театар и на многу други сцени низ Србија, како и во улогите во гледаните телевизиски серии. Од 2011 година е оженет со пејачката Јелена Томашевиќ со која има ќерка Нинослава, родена 2012 година.
Филмографија
Иван Босиљчиќ, исто така, го позајмил гласот во многу цртани филмови.
Џенсен Аклс
Џенсен Рос Аклс (роден на 1 март 1978 година) е американски глумец и режисер. Тој е познат по неговите улоги во телевизијата како Дин Винчестер во хорор фантазиската серија Натприродно, Ерик Брејди во Денови на нашите животи, кој му заработи неколку номинации за денската Еми награда, како и  Џејсон Теагуе во Смолвил. Бил гласовен глумец на  Џејсон Тод во популарниот анимиран филм  Бетмен: Под црвениот дуксер.
Почетокот на животот
Аклс е роден во Далас, Тексас, тој е син на Дона Џоан и Алан Роџер Аклс, глумец. Тој има брат, Џош, и сестра, Макензи. Аклс планирал да студира  спортска медицина во Тексас на технолошкиот универзитет и да стане физиотерапевт, но наместо тоа, тој се преселил во Лос Анџелес за да ја започне својата глумечка кариера. Тој има англиско, ирско, шкотско, и германско потекло.
Кариера
Аклс почнал да се концентрира на глумечката кариера во 1996 година. Тој се појавил неколкупати како гостин со улога во телевизиската серија Слатка долина пред да се приклучи на глумечката екипа на NBC во сапунска опера Денови на нашите животи како Ерик Брејди во 1997 година. Тој во 1998 ја освоил наградата за „Најдобар машки дебитант“ и бил номиниран трипати (во 1998, 1999 и 2000) за денската Еми награда за Најдобар помлад глумец во драмска серија  Денови на нашите животи. Аклс ја напуштил серијата Денови на нашите животи во 2000 година, и се појавил во мини-серијата Русокоса, во која се зборува за животот на Мерилин Монро. Тој, исто така, се пријавил за улогата на Кларк Кент во Смолвил, но улогата му била дадена на Том Велинг. Тој се појавил како гостин со улога во телевизиската серија Темен ангел на Фокс во 2001 година. Неговиот лик умира во епизодата, но Аклс се враќа во серијата како редовен лик во втората сезона, како клон на  Бен, Алек/Х5-494. Тој останал со серијата сè до нејзиното укинување во 2002 година Аклс постојано работел во текот на 2003 година. Тој се приклучил на глумечката екипа на СБ's хит серијата Поток на Даусон за време на својата последна сезона, го играл ликот ЦЏ, љубовникот на Џен Линдли. Потоа, Аклс снимил неколку епизоди на необјавената серија Сè уште живот за Фокс пред да биде откажана. Тој, исто така, имал мала улога во 2004  во кратокиот филм „Состојбата на Клоунана“. Аклс бил првиот избор на продуцентот да ја  игра улогата на љубовниокот на Елиза Душхуку во втората сезона на  Вистински повик. Аклс ја одбил улогата, која тогаш беше понудена на Ерик Кристијан Олсен и на ликот му било променето името во „Џенсен“, бидејќи на продуцентот на Вистински повик му се допаднало името на Аклс.
Аклс се вратил во Ванкувер (каде што е снимен Мрачен ангел ) во 2004 година за да стане редовен лик на Смолвил глумејќи го асистент фудбалски тренер Џејсон Теагуе, кој бил, исто така, најновиот романтичен интерес за  Лана Ланг (што ја игра Kристин Kреук). Тој, исто така, имал водечката улога во 2005 година во филмот Проголтувач, во кој таткото на Аклс, глумецот Ален Аклс, исто така, има улога како таткото на ликот на Аклс, Џејк Греј.
Во 2005 година, Аклс се приклучил на екипата на СБ во хорор драмската серија Натприродно каде што тој го глуми Дин Винчестер. Серијата е моментално во својата тринаесетта сезона на Г.С., и ја држи титулата за најдлгата серија во Северна Америка  во историјата. Во летото на 2007 година, Аклс ја играл улогата на свештеник во комедијата Десет инчен херој, за кој Аклс добил високи пофалби за неговата комична страна во улогата. Во февруари 2009 година, филмот бил издаден на ДВД исклучиво од страна на Блокбастер.Тој, исто така, се појавил на сцената од 5 јуни до 10 јуни 2007 со Лу Дијамант Филипс во Неколку добри мажи во театарот Каса Манана во Форт Ворт, Тексас, како поручник Даниел Кафе. Аклс доби силна пофалби за неговата работа во оваа улога, која исто така претставува негово професионално театарско деби.
Летото 2008 година, Аклс глумел во филмот Мојот крвав Валентајн 3Д, кој бил прикажан на национално ниво на 16 јануари 2009 година.
Летото 2010, Аклс бил гласовен глумец на анимираниот лик Црвената наметка (Џејсон Тод) во анимираниот филм Бетмен:Под црвената наметка, кој бил објавен на јули 27 за ДВД.
На 22 октомври 2010 година, студиото на Дизни објави дека Аклс ќе биде гласовен глумец на ликот Гибсон во играта, Престол: Еволуција, која е објавена на 7 декември 2010.
Личен живот
По три години излегување со разни девојки, Аклс ја запознал глумицата и модел  Даниел Харис во ноември 2009 година. Љубовниот пар се венчал на 15 мај 2010 година, во Далас, Тексас. Нивното прво дете, ќерка, е родена во мај 2013. Во август 2016 година, тие објавиле дека очекуваат близнаци, момче и девојче. На 2 декември 2016 година, нивните близнаци се родени.
Аклс е ко-сопственик на една пивара во Дрипинг Спрингс, Тексас, „Семеен бизнис компанија за пиво“, со неговата сопруга и нивни роднини. Пиварата го добила името по репликата од Натприродно („семеен бизнис“).
Историја на модниот дизајн
Историјата на модниот дизајн се однесува конкретно на развојот на целта и намерата зад облеката, чевлите, додатоците и нивниот дизајн и конструкција. Модерната индустрија, заснована на фирми или модни куќи водени од индивидуални дизајнери, започна во 19 век со Чарлс Фредерик Ворт, кој, почнувајќи од 1858 година, бил првиот дизајнер на која му била сошиена етикетата во облеката што тој ја креирал. Модата започнала кога луѓето почнале да носат облека. Оваа облека обично била направена од растенија, животинска кожа и коски. Пред средината на 19 век, поделбата помеѓу високата мода и готовата облека навистина не постоела. Но, најосновните парчиња женска облека биле направени по мерка од страна на шивачите и шивачките кои директно се занимавале со клиентот. Најчесто облеката била шарена, шиена и кроена во домаќинството. Кога се појавијле излози за продажба на готова облека, оваа потреба била отстранета од домашниот обем на работа.
Телемундо
Телемундо — американска телевизија која емитува програма на шпански. Таа е втор по големина произведувач на шпанска програма, после Унивизјон.
Историја на модниот дизајн
Во почетокот на 20 век, модните списанија и, со ротогравира, весниците, почнале да вклучуваат фотографии и станале уште повлијателни. Низ целиот свет овие списанија биле многу барани и имале големо влијание врз јавниот вкус. Талентираните илустратори - меѓу нив Пол Ирибе, Жорж Лепапе, Ерте и Џорџ Барбие - нацртале атрактивни модни плочи за овие публикации, кои ги покривале најновите случувања во модата и убавината. Најпознатото списаније било La Gazette du Bon Ton кое било основано во 1912 година од Лусиен Фогел и редовно објавувано до 1925 година
Космос-1701
Космос-1701 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 9 ноември 1985 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1250 килограми. Космос-1701 бил сателит за рано предупредување од појава на меѓуконтинентални балистички ракети.
Орбитални податоци
Исфрлувањето на сателитот било на. Периодот на обиколување на сателитот околу Земјата изнесувал 717,8 минути, додека аголот на наклонетост на орбиталната рамнина во однос на рамнината на екваторот изнесувала 63,1°. Најголемото растојание од Земјата го достигнал на 9701 км, а најмалото на 656.
Централна дивизија (НБА)
Централната дивизија на Националната Кошаркарска Асоцијација е една од трите дивизии во Источна Конференција на лигата, заедно со Атлантската Дивизија и Југоисточната Дивизија. Во оваа дивизија, како и во сите други, има пет тимови. Оваа дивизија во е дом на Чикаго Булс кои во времето на Џордан се прославија како една од најсилните династии во историјата на Националната Кошаркарска Асоцијација лигата. Во текот на последната деценија се смета за најсилна во истокот, со тимовите на Детроит Пистонс и Кливленд Кавалерс на чело.
Петте екипи се следните:
Ќучук Јурен
Ќучук Јурен е село во Серско, Егејска Македонија, денес во Грција.
Тејлор Јорк
Тејлор Бенџамин Јорк (анг. Taylor Benjamin York; роден 17 декември, 1989) е американски рок гитарист, а моментално е член на алтернативниот рок бенд Paramore. Тој свири на клавијатура и глокенспил за време на нивните настапи во живо. Негов брат е Џастин Јорк, член на турнеите на бендот Relient K.
Влијанија
Јорк кажал дека негови омилени бендови се mewithoutYou, Radiohead, Jimmy Eat World, Yann Tiersen, At the Drive-In, Bjork, Kadawatha, Paper Route и You Me at Six.
Paramore
Тејлор почнал да свири на ритмичка гитара за бендот откако Хантер Ламб го напуштил Paramore.
Италијанска социјална држава
Италијанската социјална држава се заснова делумно на корпоративно-конзервативниот модел и делумно на универзалниот модел на благосостојба.
Здравствена грижа
Во 1978 година, здравствената реформа ја воведе Националната здравствена служба, термин инспириран од Националните здравствени служби во Обединетото Кралство. ССН е јавен и универзален систем насочен кон гарантирана здравствена заштита за сите граѓани. Тоа било планирано да биде право и не било тестирано со средства. Подоцна, финансиската состојба побара да се воведат и корисни давачки за да се избегне трошењето, дури и ако тоа може да доведе до нееднаквости, и тестирање на средства за вообичаени тестови и медицина. Во 1992 година, големата реформа им овозможи на граѓаните да плаќаат повисоки такси за да добијат приватни услуги во рамките на ССН. На овој начин се намали јавната потрошувачка. Денес ССН се финансира и од директни даноци и од приходите на локалните здравствени агенции, направени со делумни или вкупни плаќања на услуги. ССН главно се занимава со региони, кои ги контролираат локалните здравствени агенции и го одредуваат нивото на кориснички давачки, но под контролата на Министерството за здравство. Разликите меѓу регионите во нивоата на богатство, политичките коалиции на функции и компетентноста на политичката елита доведоа до многу различни резултати, бидејќи се смета дека „Црвениот појас“ на регионите предводени од централно-италијанската комунистичка партија го има и најдобриот, посеопфатен, евтин и универзален здравствен систем.
Специјалистичката посета чини околу 30 евра, додека пак едно плико лекови чини 2 евра, истата посета и истите лекови кога се прават приватно, може да се зголемат многу пати. Луѓето во финансиска неволја не плаќаат ништо за гореспоменатите работи.
Образовни и културни ресурси
Образованието е бесплатно и задолжително за деца на возраст од 6 до 18 години. Тоа вклучува пет години универзално основно училиште, три години средно училиште и на крајот пет години средно училиште што води до матуритански испит и доделување „диплома“, што, дава пристап до професии како што се цртач или наставник. Основното училиште исто така вклучува и бесплатни книги, но не униформа или превоз, а од 12-годишна возраст трошоците за книги и превоз, како и сите други давачки за средно образование се на товар на семејството. Понекогаш некои семејства со ниски примања кои ги исполнуваат условите за бенефиции за проверка на средствата можат да аплицираат за ваучер за да придонесат за плаќање на предвидените учебници кои се многубројни и скапи во Италија. Постојат и јавни и приватни универзитети. Јавните универзитети главно се финансираат од државата и имаат ниски такси поврзани со приходите и поддршка за студентите со ниски примања проверени според средствата, додека приватните универзитети имаат многу повисоки такси.
Домување
Проблемот со евтини и здрави станови за луѓето со ниски приходи доведе до усвојување на Законот Луцати од 1903 година, кој предвидува формирање на јавни, непрофитни, локални власти за домување да градат и изнајмуваат станови за да ги задоволат потребите на зголемениот урбан. популација. Тие агенции беа реформирани во 1938 година, но сè уште се занимаваат со јавни станови. Во 1962 година, Законот бр.167 го охрабри купувањето, од страна на локалните власти, земјиште кое требаше да се користи за јавни станови. Иако оваа интервенција помогна да се задоволи потребата за јавни станови, таа исто така доведе до изградба на домови без станбени услуги.
Во 1978 година, законот за изнајмување воведе максимална такса за станбени имоти. Максималните закупнини се зголемуваа многу побавно од стапката на инфлација и не ги земаа предвид промените во урбаното население. Ова ги наведе сопствениците да претпочитаат продавање отколку изнајмување или да се одлучат за преговори за такси на црниот пазар, што пак доведе до ограничување на пазарот за изнајмување. Во 1998 година, само 20% од Италијанскиот пазар на станови биле изнајмување. Семејствата со високи приходи претпочитаа да го купат својот дом, додека семејствата со ниски приходи кои не можеа да си дозволат да купуваат страдаа од високите кирии. Законот за изнајмување од 1998 година се обиде да го ревитализира секторот за изнајмување со либерализација на максималните закупнини и дозволувајќи им да ги постават условите за изнајмување од организациите на сопствениците и станарите.
Невработеноста
Проблемот со невработеноста во Италија е ублажен со владините бенефиции, во форма на парични трансфери врз основа на придонеси. Условот за барателите да добијат до 40 проценти од претходните плати на поединецот до седум месеци е да биле претходно вработени и запишани за осигурување во случај на невработеност, да плаќаат придонеси најмалку 52 недели за цели две години. Превисоките стапки на невработеност со кои се соочи Италија во 1980-тите донесоа бенефиции за невработеност да бидат првата ставка за зголемување на трошоците за социјално осигурување и придонесоа за пораст на италијанскиот јавен долг.
Од 1947 година, со реформите во 1975 година, паричните бенефиции се обезбедуваат како амортизери за оние работници кои се под суспенција или кои работат само за намалено време поради привремени тешкотии на нивните фабрики. Овој институт, има за цел да им помогне на фабриките во финансиски тешкотии, преку преземање на трошоците на неактивната работна сила, поддржувајќи ги и оние работници кои би можеле да изгубат дел од својот приход. Работниците добиваат 80 посто од претходните плати, според максималното ниво утврдено со закон, а нивните придонеси за пензии се сметаат за платени.
Доколку Фондот за технолошки вишок не дозволи компанијата повторно да воспостави добра финансиска состојба, работниците можат да имаат право на надоместоци за мобилност, доколку имаат договор за континуирано вработување и биле вработени во претходните дванаесет месеци. На другите компании им се обезбедува стимулација за нивно вработување. Надоместокот за невработеност генерално може да се бара до 12 месеци. За да остане право на надоместоци, работникот не може да одбие да посетува курс за обука или да земе слична работа со плата вредна над 90 проценти од претходната или да му соопшти на Одборот за Социјално Осигурување дека нашол привремена работа.
Тука се и приходите на граѓаните. Тоа е систем на социјална заштита создаден во Италија во Јануари 2019 година. Иако неговото име потсетува на еден од универзалниот основен приход, оваа одредба всушност е форма на условен и неиндивидуален гарантиран минимален приход. Приходите на граѓаните беа предложени од Движењето пет ѕвезди и беа одобрени во првиот кабинет на Конте.
Пензиите
Италијанските пензиски трошоци се високи во споредба со нејзините колеги од ОЕЦД. Италија се потрошила најмногу за пензиите во јавниот сектор како процент од БДП меѓу земјите на ОЕЦД. Ова изнесуваше 16,3 отсто од БДП во 2013 година. Италијанските пензии се меѓу најдарежливите во развиениот свет во однос на замена на приходите. Стапката на замена на нето приходот за италијанските пензии во 2016 година била 93 проценти. Според податоците на ОЕЦД од 2016 година, нормалната возраст на пензионер во Италија е 66,6 години. Најраниот период кога едно лице ги исполнува условите за целосна пензија е 62,8 години.
Семејни политики, грижа за стари и инвалиди, социјална помош
Породилното отсуство се состои од два месеци пред и три месеци по раѓањето. На мајките им се доделуваат 80 отсто од нивните претходни плати и дополнителни шест месеци незадолжително отсуство. Тие имаат право да ја задржат и својата работа една година. Семејните бенефиции се поврзани со големината на семејството и приходот, со зголемени плаќања за членовите на семејството со посебни потреби. Социјалната помош се заоснова на правата и се тестираат средствата и се однесува на сиромашните семејства. Со социјалните услуги за стари лица, инвалиди и сиромашни семејства се занимаваат локалните власти, понекогаш со помош на волонтерски здруженија и непрофитни задруги за социјални услуги. Инвалидите кој немаат работа добиваат и околу 270 евра месечно.
Историски преглед
Темелите на италијанската држава на благосостојба беа поставени по линијата на корпоратистичко-конзервативниот модел или на неговата медитеранска варијанта. Пат како социјалдемократски системи.
Стапката на раст на социјалните трошоци во Италија варираше во последните неколку децении на дваесеттиот век. За годините 1970–1980 година, просечната стапка на раст била 4,1 отсто. Ова се зголеми на 4,4 проценти за годините 1980-1990 година, а потоа значително се намали на просечни 1,9 проценти за периодот 1990-2000 година. Намалените стапки на раст во последниот период се случија во услови на бран реформи на социјалната држава во „јужноевропските“ држави. Во Италија, реформите беа насочени кон нееднаквостите во пензиските програми кои фаворизираа одредени сегменти од населението. Ова било постигнато преку повеќе рунди на пензиски реформи во 1990-тите. Реформите на други места се обидоа да го прошират социјалното осигурување на поширок дел од италијанското население и вклучија проширување на некои социјални услуги и програми за тестирање на средства за сиромашните домаќинства. И покрај напорите за реформи, Италија се соочува со предизвици од високата невработеност, особено меѓу младите и жените. Италијанците на возраст од 15-24 години беа невработени со стапка од 34,7 проценти во 2017 година.
Реформите во доцните 1990-ти доведоа до непрофитни и добротворни организации да обезбедуваат повеќе социјални услуги во име на владата. Ова ги замаглувала границите помеѓу формалните системи на социјалната помош управувани од државата и неформалните системи организирани од приватни групи. Католичкиот блок се најде и како посредничка сила во транзицијата, при што црквата била вклучена во јавен дијалог кој ги унапреди сопствените социјално конзервативни ставови и нејзините добротворни организации кои ги исполнуваат овие пренесени улоги на благосостојба.
Родовите семејни претпоставки историски го дефинираа италијанскиот систем на благосостојба. Меѓутоа, во овој променлив период, овие претпоставки беа предизвикани и од зголеменото учество на жените на пазарот на трудот. Стресот врз системот на благосостојба бил резултат на тензиите меѓу аспектите на државата кои се обидуваат да се изедначат меѓу родовите улоги и одредбите за социјална заштита кои ги овековечуваат.
Истовремено, економската миграција за домашна работна сила стана поголем фактор во италијанската социјална држава. Поголемото учество на жените на пазарот на трудот ја зголеми побарувачката за домашна работна сила. Во ова трудоинтензивно поле, мигрантите можеа да се натпреваруваат само за плати работејќи во неформалната економија. Децентрализирачките реформи во суштина ги направија некои одредби за социјална заштита кој се достапни за мигрантите неформално. Иако законот за имиграција била зајакнат во 1992 година, дејствијата за спроведување беа спорадични, што го прави неефикасна пречка за неформалната имиграција.
Како што доаѓаа 2000-тите, трошоците за социјалниот систем во Италија ги фаворизираа постарите и средовечните лица за пензии и оние кои работеле во формалната работна сила, особено оние вработени во големите индустриски компании. Помладата генерација е оставена на цедило бидејќи многу од нив, дури и оние со високо образование и дипломи, никогаш не успеале да најдат работа и мора да се потпрат на нивните родители за поддршка. Оние кои можат да се вработат често земаат привремена работа, пониски платени работни места и работни места кои немаат никаква врска со нивното образование. Стапката на невработеност кај младите во Италија е над 40 посто. Една од популационите групи кои имаат корист од трошењето на италијанскиот систем на социјална помош, над 900 милиони долари во 1995 година, се мајките. На жените им се дава породилно отсуство од два месеци пред раѓањето до три месеци потоа и им се исплаќаат 80 отсто од платата.
Животно осигурување
Животното осигурување е еден од двата главни облика на осигурување, покрај неживотното осигурување. Овој тип на осигурување опфаќа осигурување во случај на доживување, осигурување во случај на смрт, мешано осигурување на живот, рентно осигурување и осигурување на живот со поврат на премии.
Животно осигурување во светот
Животното осигурување е во голема мерка застапено во светот, а особено во Западните развиени земји, каде оваа традиција трае уште од средината на 19. век. Според истражувањатата од 2007 на Swissre, водечки држави во животно осигурување се:
Извор: World Insurance in 2007 — Swissre.com
Животно осигурување во Македонија
Овој вид на осигурување во Македонија правно е заснован и врз Законот за супервизија на осигурувања (Службен весник на РМ - 27/2002), а главна регулаторна државна инстанца која го контролира овој вид на осигурување, како и целокупниот пазар на осигурување во Македонија е Агенцијата за Супервизија на Осигурувања (АСО).
Заклучно мај 2019 година, пет друштва имале лиценца од АСО за работа со животно осигурување:
Црква „Св. Никола“ - Воѓани
Свети Никола — главна селска црква во прилепското село Воѓани, Македонија.
Црквата се наоѓа во самото село Воѓани, во близина на фудбалскиот терен. Околу црквата се наоѓаат селските гробишта.
Местоположба
Црквата е сместена во северниот дел на селото Воѓани.
Историја
Црквата е подигната во век.
Архитектура
Во црквата се чува надгробна плоча од бел мермер, на која во горниот дел е претставена кола што ја влечат четири коњи. Под релјефот има старогрчки натпис во четири реда. Исто така, во црквата се наоѓа и ара од бел мермер која на едната страна има релјефна претстава на коњ.
Скокови во вода на светското првенство во водени спортови 2011 - скок од 3м во машка конкуренција
Натпреварите во Скокови во вода за мажи од 3м на Светско првенство во водени спортови 2011 се одржаа на 21 јули со прелимарната рунда и полуфиналето и финалето на 22 јули.
Резултати
Прелиминарната рунда се одржа во 09:00, и полуфиналето во 14:00 на 21 јули. Финалето се одржа во 17:00 на 22 јули.
Зелената ги означува финалистите
Сината ги означува полуфиналистите
Бакирчај
Бакирчај (латинско име: Caicus, исто така Caecus; Κάϊκος) — сегашното име на реката во Мала Азија која извира од Темнус и тече низ Лидија, Мизија и Еолис и се влива во Чандарлискиот Залив. За Хетитите, тоа можеби била реката Сеха, но современата река Гедиз појужно е поверојатен кандидат. Современото турско име на реката е Бакирчај (порано Аксу) и се наоѓа во азискиот дел на Турција.
Реката првпат ја спомнува Хесиод. Плутарх раскажува дека името на реката првично било Астраеј (Ἀστραῖος), но било сменето откако Каикус, син на Хермес, се фрлил во неа откако спиел со својата сестра Алкипе.
Страбон (стр. 616) вели дека изворите на Каикус се наоѓаат во рамнина одделена со опсегот на Темнус од рамнината Апија, и дека рамнината Апија лежи над рамнината Теба во внатрешноста. Тој додава дека од Тетанус тече и река (Мисиус) која се спојува со Каикус под изворот. Каикус влегува во морето приближно 12 км од Питане, и 3 км од Елеја. Елеа било пристаништето Пергам, кое се наоѓало приближно 25 км од Елеја. На изворот на Каикус, според Страбон, се наоѓало местото наречено Гергита.
Еколошка економија
Еколошка економија (зелена економија) — прекудисциплинарно поле на академско истражување чија цел е решавање на меѓузависноста и коеволуцијата на човечката економија и природниот екосистем низ времето и просторот. Се разликува од економијата на животна средина, што е стандардна економска анализа за животната средина, со неговото третирање на економијата како подсистем на екосистемот и неговото нагласување за одржување на природниот капитал. Едно истражување спроведено од германски економисти покажало дека еколошката и економијата на животна средина се две различни школи на економската мисла, каде еколошката економија ја нагласува „силната“ одржливост и го одбива предлогот дека природниот капитал може да се замени со капитал создаден од човекот.
Еколошката економија била основана во делата на Кенет Е. Болдинг, Николас Георгеску-Реген, Херман Дали, Роберт Костанца и други. Сличната област на зелената економија е воглавно пополитичка применета форма на темата.
Во согласност со еколошкиот економист Малт Фабер, еколошката економија е дефинирана според нејзиниот фокус кон природата, правдата и времето. Проблемите за меѓугенерациската праведност, неповратноста на промените на животната средина, несигурноста од долгорочните исходи, и одржливиот развој се начелата според кои се прават анализите и вреднувањата на еколошката економија. Еколошките економисти ги доведоа во прашање основните стандардни економски пристапи како што се анализата на трошок и корист (cost-benefit analysis), и одделувањето на економските вредности од научното истражување, тврдејќи дека економијата е во поголем степен нормативна отколку позитивна (емпириска). Позиционите анализи кои целат кон вклучување на прашањата за време и правда се предложени како алтернативни.